Jari

Jari estas finna vira antaŭnomo.

 Etimologio 
Jari estas mallongigo, kiun kreis finna verkisto Jalmari Finne el sia propra antaŭnomo. La nomo Jalmari estas finna versio el la skandinava nomo Hjalmar, kiu signifas kaskkapan soldaton.

 Populareco en Finnlando 
En Finnlando la unua homo, kies oficiala antaŭnomo estis Jari, estis baptofilo de Jalmari Finne. Li naskiĝis en 1937. Jari fariĝis en Finnlando vere populara nomo en fino de la 1950-aj jaroj, kaj en la sekvanta jarcento ĝi estis en Finnlando la plej populara unua antaŭnomo. En la jaroj 1960–1968 ĝin ricevis ĉiujare pli ol 2000 personoj kiel unua antaŭnomo en Finnlando. Tiu vere granda populareco estis mallonga. Ĝi malkreskis multe jam en la 1970-aj jaroj kaj kiel nomo de junaj viroj kaj knaboj Jari estis nuntempe vere malordinara en Finnlando. En 2023 en Finnlando neniu ricevis ĝin kiel sia unua antaŭnomo.

 Nomtago 
En 1964 Jari ricevis nomtagon, la 20-a de majo, en Finnlando, sama tago, kiu estis jam antaŭe nomtago de Jalmari. En la svedlingva finnlanda kalendaro tiu tago estas nomtago de Hjalmar. En la finnlanda ortodoksa kalendaro la nomtago de Jari estas la 1-a de oktobro.

 Nova populareco en la beneluksaj landoj 
En la 1990-aj jaroj jardeko la nomo komencis ricevi multajns multajn novajn portantojn en Nederlando, ĉar sukceso de la finna futbalisto Jari Litmanen (kiu ekde 1992 ĝis 1999 estis en la unua vira teamo de la nederlanda klubo Ajax Amsterdam kaj forte atentiĝis en la nederlandaj amaskomunikiloj) kaŭzis, ke oni komencis ŝati tiun nomon. Iom la nomo ricevis portantojn ankaŭ en Belgio pro Jari Litmanen.

 Konataj portantoj 
 Jari Isometsä (n. 1958), skiisto
 Jari Lindström, (n. 1965), politikisto
 Jari Litmanen (n. 1971), finna futbalisto
 Jari Sillanpää (n. 1965), furorkantisto
 Jari Tervo (n. 1959), verkisto

 Vidu ankaŭ 
 Jari (Suda Rio-Grando)

Kategorio:Viraj personaj nomoj
Kategorio:Finna lingvo